Den Nord-Cimbriske Tilskuer, 1832-05-15
Frankerig. Gazetten melder, at Periers physiske og moralske Tilstand er beklagelsesværdig; man kan intet sørgeligere tænke sig end hans Familie, og Madame Perier maa i sin svære Sygdom kjempe baade mod sine egne Lidelser og mod den Smerte hendes Gemals Tilstand foraarsager. hende; der fortælles, at Hr. Perier skal være forfalden til Grublerier over Religionen, og enhver der taler med ham, skal han opfordre til at medvirke til Religionens Opkomst. Bladet, Messager fortæller derimod, at han lider af en Hiernebetændelse, er ganske helbredet for Cholera, men er hver Dag plaget med en 2 Timers Feber, under hvilken han befinder sig i et bestandigt Raserie, hvorimod han i hele 10 Timer kan være vel. - Marskal Soult skal endnu bestandig finde Vanskeligheder ved Sammensættelsen, af det interimistiske Cabinet; han skal ogsaa være blevet meget misfornøiet med den franske Gesandt i Rom, Hr. Aulaires ydmygende Eftergivenhed for de pavelige Anmasselser, saa at Tilbagekaldelsen af hans Gesandtskabspost, og en desavonerende Misbilligelse af den afsluttede Tractat, skal være en Betingelse, Marskalken fordrer for sin Forblivelse i Ministeriet. Man erfarer at Urolighederne i Marseille have staaet i Forbindelse med en stor carlistisk Plan, hvorom Authoriteterne længe have været vidende. Man vidste at en levende Brevvexling til den Ende havde fundet Sted mellem Marseille, Paris og Jtalien, og at mere eller mindre betydelige Carlister havde reist, frem og tilbage for at overbringe befalinger og Contrabefalinger; først var den 15de Marts, derpaa den 20de og 21de og endelig den 28de April bestemt til Udbrudet af et Oprør. Der handledes ogsaa om en Udskibning, hvorved Hertuginden, af Berrys Navn blev nævnet, Penge vare sendte til de meest compromitterede Jndividuer, og i de omliggende Departementer, vare de Mennesker, se et, som bestanding drømme om Borgerkrig og Anarchie, opfordrede til at holde sig færdig; men just deres Pralerier og Trudsler havde forraadt det Hele. Det var paa samme Tid besluttet at opvække Uroligheder i den øvrige Deel af det sydlige Frankerig. J Lyon havde man til den Ende uddeelt Penge blandt den fattigste Deel af Arbeiderne; men nogle af dem, havde af patriotisk Uvillie overleveret disse, tilligemed Efterretning om Anledningen, til Authoriterne. Oprørerne gjorde Regning paa befolkningen; men Folket, Tropperne og Nationalgaarden tillintetgjorde øieblikkelig deres Haab. Den 28de April havde et Opløb fundet Sted i Bordeaux i Anledning af det sædvanlige Snak om Forgiftelse ved Cholera: En Nationalgardistpost ved Kapuzinerporten blev angreben med Steenkast; den commanderende Lieutnant blev saaret og en Gardist fik flere Knivstik; imidlertid blev Rolighed strax tilveiebragt. J Nantes, hvor Cholera hidindtil havde bortrevet alle Angrebne, herskede ogsaa megen Bevægelse blandt Folket, som ogsaa der troede paa Forgiftelser. - Efter de sidste i Paris udkomne Bulletins, vare 58 døde af Cholera og 92 nye Syge optagne i Hospitalerne. Tydskland. Fra Cassel skrives, at Hs. K. H. Churfyrsten har nu meddeelt sin skriftlige Consens til Churprindsens Formæling med Grevinde Schaumburg, hvilket er communiceret de fremmede Cabinetter. - En sørgelig Tildragelse havde opvakt megen Sensation i Cassel: Nogle Underofficerer havde, uden deres Foresattes Vidende, indgaaet med en Petition til Landstænderne om civil Ansættelse, dette toge hine saa unaadig op, at de bleve stillede for en militair=Ret, og den Underofficeer, der havde forfattet Bønskriftet, blev dømt til at arbeide i Jern. Følgen deraf var, at den Ulykkelige, første Gang han skulle ud med Slaverne, styrtede sig i Fuldafloden. Den Afdøde var et dannet, sædeligt Menneske, og man finder den idømte Straff saameget haardere, som enboer Churhesser er ved Forfatningen tilstaaet Petitionsret. - J Frankfurth a. M. er en Læge, sat under Tiltale for at have givet sit Huusgesinde, Brækviinsteen ind i Kjøkkensaltet, for derved af frembringe Cholerasomptommer og gjøre sig berømt ved sammes Helbredelse; men en af hans Colleger bragte det hele for Dagens Lys. - Fra Brunsvig meldes under 5te Mai, at hele Staden var der i Bevægelse for at see den for contra revolutionaire Jntriguer bekjendte Grevinde v. Görs-Wrisberg ankomme dertil; hun havde skjult sig i en Mølle i Nærheden af Githorn, men blev, efterat de 1000 Rdr. var lovet for hendes Paagribelse, forraadt og sat fast, for at unddrage hende Folkets Raserie, var en betydelig Militair=Escorte sendt hende i Møde. (Hb. Zeit.)